open-index/open-wikipedia-markdown huggingface dataset:
Spisak luksemburških velikih vojvoda

Luksemburg je kroz historiju bio grofovija, vojvodstvo i veliko vojvodstvo. Za vladare grofovije i vojvodstva pogledajte:

*spisak luksemburških grofova
*spisak luksemburških vojvoda

## Dinastija Oranska-Nassau 
Pošto Vilim III, kralj Holandije i veliki vojvoda Luksemburga, nije iza sebe ostavio sinova, na prijestolje Luksemburga je, prema Dogovoru porodice Nassau iz 1783. godine, naslijedio Vilimov najbliži zakoniti patrilinearni rođak, bivši vojvoda Nassaua, Adolf.

## Dinastija Nassau-Weilburg 
Pošto se velika vojvotkinja Šarlota udala za princa Feliksa od Burbon-Parme, njeni potomci i nasljednici pripadaju dinastiji Burbon-Parma (koja se u Luksemburgu zove Nassau-Weilburg).

## Dinastija Burbon-Parma (Capet) 
## Niz nasljednika 
[mini|desno|Prestolonasljednik [Guillaume, veliki vojvoda-nasljednik od Luksemburga|Guillaume]]
Pravo na luksemburško prijestolje su do ljeta 2011. godine imali samo muški patrilinearni potomci luksemburških vladara prema načelu primogeniture. Prema dotadašnjem zakonu, u slučaju da su umrli svi muški patrilinearni potomci velike vojvotkinje Šarlote, luksemburško prijestolje bi bili naslijedili muški patrilinearni potomci Šarlotinih mlađih sestara, od najstarije ka najmlađoj. Međutim, zakon je izmijenjen i sada se vlast nasljeđuje po apsolutnoj primogenituri, što znači da spol djeteta više ne igra nikakvu ulogu, čime je treće mjesto u nizu nasljednika zauzela princeza Alexandra, pomaknuvši unazad mlađeg brata, amidžu i rođake. Trenutni prestolonasljednik je Guillaume, veliki vojvoda-nasljednik od Luksemburga.

#Guillaume, veliki vojvoda-nasljednik od Luksemburga, princ-nasljednik od Nassaua, princ od Burbon-Parme - najstariji sin velikog vojvode Henrija
#princ Félix od Luksemburga - drugi sin velikog vojvode Henrija
#princeza Alexandra od Luksemburga - kćerka velikog vojvode Henrija
#princ Sébastien od Luksemburga - četvrti i najmlađi sin velikog vojvode Henrija
#princ Guillaume od Luksemburga - brat velikog vojvode Henrija
#princ Paul Louis od Nassaua - sin princa Guillaumea
#princ Léopold od Nassaua - sin princa Guillaumea
#princ Jean André od Nassaua - sin princa Guillaumea

Princ Louis, treći sin velikog vojvode Henrija, odrekao se prava na prijestolje u svoje ime i u ime svojih potomaka (dva sina). Isto je učinio princ Jean, brat velikog vojvode Henrija.

## Također pogledajte 
* Grb Luksemburga

*
Teorija sistema

**Teorija sistema** je interdisciplinarno područje koje proučava relacije / međuodnose sistema kao cjeline. Razvoj teorije sistema počeli su Ludwig von Bertalanffy, William Ross Ashby i drugi tokom 1950tih godina na principima ontologije, filozofije, fizike, biologije i inžinjeringa.

Sve je ovo kasnije preraslo u brojna područja uključujući geografiju, sociologiju, političke nauke, organizacijske teorije, management, psihoterapiju, te naravno ekonomske nauke. Kibernetika je usko povezano područje. U posljednje vrijeme, pojmovi poput sistemska nauka, sistematika i kompleksni sistemi se koriste kao sinonimi.

Predmet proučavanja može biti jedan organizam, neka organizacija ili društvo, ili bilo koji elektromehaničko ili informaciono djelo ljudskih ruku.

Aplikacije teorija sistema

* Teorija živih sistema
* Organizaciona teorija
* Softver i računarstvo
* Sociologija i sociokibernetika
* Dinamika sistema
* Inženjerstvo sistema
* Psihologija sistema

## Također pogledajte 
* Kibernetika

## Vanjski linkovi 
* Principia Cybernetica Web
* International Society for the System Sciences 
* Autopoiesis at the ACM website
* Systems theory
* Le Village Systémique
* Portland State University Systems Science Ph.D. Program
* New England Complex Systems Institute
* UCLA Human Complex Systems Program
* Systems Department, Open University
* Video predavanja o teoriji sistema neocybernetics) na Helsinki University of Technology]
* mvhs1.mbhs.edu
* www.geom.umn.edu
* www.systemdynamics.org
* www.uni-klu.ac.at
* www.wkap.nl
* www.wkap.nl/jrnltoc.htm/0924-6703 
* www.newciv.org 
* chiron.valdosta.edu 
* Humane Systems Design
*Sociology and Complexity Website

### Akademski programi studiranja
* Engineering and Systems Division, MIT
* Center for the Study of Complex Systems, University of Michigan
* Center for Models of Life, Niels Bohr Institute, Copenhagen 
* Whole Systems Design Graduate Program , Antioch University Seattle
* Institute of Global Dynamic Systems, Australian National University

Kategorija:Kibernetika
Kategorija:Ogranci sociologije
Kategorija:Sociologija nauke
Kategorija:Sistemi
Kategorija:Teorija sistema
Spisak napuljskih kraljeva

Ovo je spisak vladara Napuljskog, te vladara Kraljevine Dviju Sicilija.

Godine 1282. Sicilijansko kraljevstva je podjeljeno na dva kraljevstva: Sicilijansko kraljevstvo i Napuljsko kraljevstvo, s tim da su se oba zvanično zvala "Sicilijansko kraljevstvo". Karlo Anžuvinac je zauzeo Siciliju 1266. godine, a izgubio je 1282. Od tada je samo kralj Napuljskog kraljevstva.

## Kraljevi Napulja
### Dinastija Capet 
* 1282-1285 Karlo I (kralj Sicilije s Napuljem do 1282, a od 1282. samo Napuljske kraljevine)
* 1285-1309 Karlo II
* 1309-1343 Robert
* 1343-1382 Ivana I
* 1352 - 1362 Ludovik I (*iure uxoris*)

Ivana I je bila zbačena i  umrla ne ostavivši iza sebe djece, pa je nastao spor oko toga ko je kralj. Za vlast su se borili Karlo Drački i Ludovik I, vojvoda Anžuja, te njihovi nasljednici.

*1382-1386 Karlo III
*1386-1389 Ladislav 
*1389-1399 Ludovik II
*1399-1414 Ladislav
*1414-1435 Ivana II

Ivana II je priznala anžujskog vojvodu Ludovika III i njegova sina Renata kao nasljednika. Time je bio riješen pola stoljeća dug spor i Renato postaje novi kralj nakon smrti Ivane II.

* 1435-1442 Renato

Renatova prava nasljeđuje njegov bratić, Karlo IV, vojvoda Anžuja, koji umire 1481. godine ostavivši svoja prava francuskoj kruni, pa francuski kraljevi polažu pravo sve do 1559. Renata je svrgnuo aragonski kralj Alfons V 1442. godine, koji ujedinjava dva kraljevstva, Siciliju i Napulj, kao Alfons I.

### Dinastija Trastamara
* 1442-1458 Alfons I
* 1458-1494 Ferdinand I
* 1494-1495 Alfons II
* 1495-1496 Ferdinand II
* 1496-1501 Fridrik

### Dinastija Capet 
*1501-1504 Ludovik III

### Dinastija Trastamara
* 1504-1516 Ferdinand III
* 1516-1555 Ivana III

### Dinastija Habsburg 
* 1516-1556 Karlo IV
* 1556-1598 Filip I
* 1598-1621 Filip II
* 1621-1665 Filip III
* 1665-1700 Karlo V

### Dinastija Capet (Bourbon 
* 1700-1724 Filip IV

### Dinastija Habsburg 
* 1707-1735 Karlo IV

### Dinastija Capet (Bourbon 
* 1735-1759 Karlo V
* 1759-1806 Ferdinand IV (nastavio vladati Sicilijom do 1815., pa je ponovo vladao i Napuljem)

## Bonaparteovo Napuljsko kraljevstvo (1806-1815) 
* 1806-1808 Josip Bonaparte
* 1808-1815 Joakim Murat

## Kraljevi Dviju Sicilija (1815-1860) 
* 1815-1825 Ferdinand I
* 1825-1830 Franjo I
* 1830-1859 Ferdinand II
* 1859-1860 Franjo II

## Također pogledajte 
* Spisak sicilijanskih vladara
* Spisak španskih vladara

## Reference 
## Vanjski linkovi 
*
Kategorija:Historija Italije
Kategorija:Spiskovi
Vilim IV, veliki vojvoda Luksemburga

**Vilim IV** (Wilhelm Alexander; 22. april 1852 - 25. februar 1912) je bio peti veliki vojvoda Luksemburga.

## Porijeklo 
Bio je najstarije dijete Adolfa, luksemburškog velikog vojvode i zbačenog vojvode Nassaua, i princeze Adelhajde od Anhalt-Dessaua.

## Brak 
Vilim i njegov otac su bili protestanti (luterani), a vladali su zemljom čije je stanovništvo bilo uglavnom rimokatoličko. Vilim je odlučio oženiti rimokatoličku princezu, Mariju Anu Portugalsku, kako bi rimokatolička zemlja kojom je vladao jednoga dana dobila rimokatoličkog vladara. On sam nikada nije napustio protestantsku vjeru. Njegov otac je prvo odbio odobriti taj brak, ali je kasnije pristao pod uvjetom da sinovi rođeni iz tog braka budu protestanti, a kćerke mogu biti rimokatolkinje. Iz njihovog braka rođeno je šest kćerki, ali nijedan sin.

## Vladavina 
Naslijedio je oca po njegovoj smrti 1905. kao veliki vojvoda Luksemburga i titularni vojvoda Nassaua. Iste godine umro je njegov amidža Nikola Vilim, jedini muškarac podoban da naslijedi Vilima IV. Sin Nikole Vilima je bio rođen iz morganatskog braka, pa nije imao nasljedna prava. Godine 1907. Vilim IV je to potvrdio i za svoju nasljednicu odredio svoju najstariju kćerku, Mariju Adelajdu.

## Smrt i nasljednici 
Vilim IV je umro 1912. Naslijedila ga je njegova najstarija kćerka, Marija Adelajda, a zemljom je do njenog osamnaestog rođendana upravljala Vilimova udovica. Nakon Marije Adelajda Luksemburgom je vladala Vilimova druga kćerka, Šarlota, čiji potomci i danas vladaju Luksemburgom.

Kategorija:Rođeni 1852.
Kategorija:Umrli 1912.
Kategorija:Velike vojvode Luksemburga
Kategorija:Nassau-Weilburgovci
Vilim III, kralj Nizozemske

**Vilim III** (Willem Alexander Paul Frederik Lodewijk; 19. februar 1817 - 23. novembar 1890) bio je kralj Nizozemske, veliki vojvoda Luksemburga i vojvoda Limburga.

## Kao prestolonasljednik 
Bio je sin kralja-velikog vojvode Vilima II i ruske velike kneginje Ane Pavlovne, te unuk ruskog cara Pavla. Bio je nezadovoljan ustavnim promjenama koje je potakao njegov otac, a koje su nizozemskog monarha lišile nekih vladarskih ovlaštenja. Želio je odreći se svojih prava na nizozemsko prijestolje u korist svoga brata Henrika, ali to nije učinio na nagovor svoje majke.

## Prvi brak 
Godine 1839. oženio je svoju rodicu u prvom koljenu, virtemberšku princezu Sofiju. Njihov brak je bio izuzetno nesretan i pun sukoba. Sofija je bila liberalna intelektualka koja je mrzila sve što liči na diktaturu, poput vojske. Vilim je bio mnogo konzervativniji i volio je vojsku. Vilim se mnogo oslanjao na svoju majku koja je imala loše mišljenje o Sofiji, što je bez sumnje loše utjecalo na Vilimov brak.

Vilim je postao kralj po očevoj smrti 1849.

### Djeca 
Sa Sofijom je Vilim imao tri sina:

* Vilim (1840–1879), princ od Oranske - neoženjen, bez djece
* Mauricij (1843–1850)
* Aleksandar (1851–1884), princ od Oranske - neoženjen, bez djece

## Luksemburška kriza 
Godine 1856. pokušao je poništiti liberalne izmjene ustava Luksemburga i povećati svoje vlasti. Godine 1867, zbog teških finansijskih problema, pokušao je prodati Luksemburg, što je zamalo uzrokovalo rat između Pruske i Francuske. Godinu dana kasnije njegove ovlasti u Luksemburgu su opet smanjene.

## Drugi brak 
Vilimova supruga, kraljica Sofija, umrla je 1877, te je u kraljevskom domu zavladao mir. Iste godine Vilim je objavio da planira oženiti francusku opersku pjevačicu Eleonore d'Ambre, kojoj je dao titulu grofice. Međutim, parlament to nije odobrio, te je Vilim morao odustati od tog plana.

Godine 1789. oženio je 41 godinu mlađu princezu, Emu od Waldecka i Pyrmonta. Prije nje odbile su ga njena sestra Paulina i danska princeza Thyra. Njihov brak je bio vrlo sretan, a zahvaljujući Eminom utjecaju posljednje desetljeće Vilimove vladavine je bilo njen najmirniji dio.

Godinu dana po vjenčanju, Ema je rodila njihovo jedino zajedničko dijete, princezu Vilhelminau. Četiri godine po Vilhelminom rođenju umro je Aleksandar, Vilimovo najmlađe i posljednje do tada preživjelo dijete iz prvog braka. Nije ostavio djece. Vilimu je tada od djece ostala samo kćerka Vilma. Nije imao ni braće ni muških patrilinearnih srodnika. Nizozemski parlament je izmijenio zakon o nasljeđivanju nizozemske krune i odredio da će nizozemskog vladara naslijediti njegova najstarija kćerka u slučaju da nema sinova.

## Smrt 
Vilim se teško razbolio 1887. Umro je tri godine kasnije, ostavivši nizozemsku krunu svojoj kćerki Vilhemini. U Luksemburgu ga je, prema Dogovoru porodice Nassau iz 1783. i salijskom zakonu, naslijedio daleki patrilinearni rođak, Adolf, bivši vojvoda Nassaua.

Kategorija:Kraljevi Nizozemske
Kategorija:Velike vojvode Luksemburga
Kategorija:Oranje-Nassauovci
Willem-Alexander, kralj Nizozemske

**Willem-Alexander** (Willem-Alexander Claus George Ferdinand), princ od Oranske, je trenutni nizozemski kralj i trenutno (april 2013) najmlađi evropski kralj.

## Rođenje 
Willem-Alexander je najstariji sin kraljice Beatrix i njenog supruga, Claus van Amsberg (1926-2002). Među njegovim krsnim kumovima je Margareta II, kraljica Danske. Prvi je muškarac, pa tako i prvi princ od Oranske, rođen u nizozemskoj kraljevskoj porodici još od rođenja princa Aleksandra 1851; od 1851. do njegovog rođenja u nizozemskoj kraljevskoj porodici su se rađale samo princeze.

## Prestolonasljednik 
Postao je prestolonasljednik kada je abdicirana njegova nana, Juliana, odnosno kada je njegova majka naslijedila krunu. Po završetku srednje škole služio je vojsku, a zatim studirao historiju na Univerzitetu u Leidenu.

Njegova puna titula glasi: *Njegova Kraljevska Visost, Willem-Alexander, princ od Oranske, princ od Nizozemske, princ od Oranske-Nassaua, jonkheer van Amsberg*. Ukoliko naslijedi nizozemsku krunu, postat će prvi nizozemski kralj od 1890. Najavio je da planira vladati kao **Vilim Aleksandar**. Njegova majka je 28. januara 2013. objavila da planira abdicirati 30. aprila.

## Brak 
Dana 2. februara 2002. oženio je Argentinku Máximu Zorreguietu. Njegova supruga je rimokatolkinja, ali to nije uzrokovalo skandal kakav je nastao kada se njegova tetka, princeza Irene, 1964. udala za rimokatolika. Međutim, oženivši rimokatolkinju, Willem-Alexander je zauvijek izgubio nasljedna prava na britansku krunu. S njom ima tri kćerke, princeze Catharinu-Amaliu, Alexiu, i Arianu, koje oca prate u nasljednom nizu za nizozemsku krunu.

## Porijeklo 
Princ Willem-Alexander je patrilinearno član porodice Amsberg, ali, kao i ostatak nizozemske kraljevske porodice, zvanično pripada dinastiji Oranska-Nassau, koja je tehnički izumrla.

Vilim I → Vilim II → Vilim III → Vilma → Juliana → Beatrix → Willem-Alexander

## Vanjski linkovi 
* Princ od Oranske, zvanična stranica nizozemske kraljevske porodice

## Reference 
Kategorija:Rođeni 1967.
Kategorija:Živi ljudi
Kategorija:Kraljevi Nizozemske
Kategorija:Trenutni vladari
Kategorija:Članovi MOK-a
Kategorija:Biografije, Utrecht
Ahmed Muradbegović

**Ahmed Muradbegović** (Gradačac, 3. marta 1898. - Dubrovnik, 15. marta 1972.), bosanskohercegovački književnik, dramaturg, novelist, pjesnik i pisac pozorišnih djela i pripovjedaka sa bošnjačkom tematikom.

## Biografija 
Školovao se u Tuzli i Sarajevu. U Zagrebu je studirao na Filozofskom fakultetu i Glumačkoj školi. Kao glumac je igrao pod imenom A. M. Begović. Godine 1921. počinje raditi kao nastavnik na Glumačkoj školi i kao profesor u gimnaziji.

Pozorišni intedant u Sarajevu 1941. godine, a 1945. biva osuđen za kolaboraciju. Kao razlog se uzima njegov rad za vrijeme okupacije od strane NDH. 

Poslije odležavanja kazne, Ahmed Muradbegović radi kao reditelj i upravitelj u tuzlanskom pozorištu. Početkom pedesetih godina glumi i radi u dubrovačkom pozorištu, dok krajem pedesetih postaje direktor pozorišta u Banjoj Luci. Poslije odlaska u penziju, odlazi u Dubrovnik u kojem živi do smrti 1972. godine. 

Bio je cijenjen kao pisac a njegove novele uživaju pozitivne kritike u medijima što je bio rezultat njegovih izraženih sposobnosti. Najizraženiji stvaralački rad je pokazao na području drmaturgije na osnovi pisanih novela. Njegove drame su mu donijele najviše priznanja, posebno ekspresionistička drama Bijesno pseto (1926), o borbi usamljenog pojedinca s gomilom, za koju je dobio Demetrovu nagradu. 

Duraković, E. (prir), 1998. Izabrane novele / Ahmed Muradbegović, Sarajevo: Sarajevo-Publishing 
## Djela 
* *Pomrčina krvi*, Zenica 1920
* *Haremska lirika*, Zagreb, 1921.
* *Haremske novele*, Zagreb, 1924.
* *Nojemova ladja*, novele, Zagreb, 1924.
* *Majka*, drama u tri čina, Zagreb, 1934
* *Na Božjem putu*, drama u tri čina, Novi Sad, 1936.
* *Svijet u opancima*, pripovijetke, Beograd, 1936.
* *U vezirovim odajama*, novele, Sarajevo, 1941.
* *Husein-beg Gradaščević*, drama iz tri čina, Sarajevo, 1942.
* *Omer-Paša Latas u Bosni 1850.-1852.*, Zagreb, 1944.
* *Ljubav u planini*, drama iz tri čina iz narodnog života s igranjem i pjevanjem, Sarajevo, 1944.

## Literatura 
Duraković, E. (ur), 1998. Bošnjačka književnost u književnoj kritici. Knj. 4, Novija književnost – proza, Sarajevo: Alef

Duraković, E., 1998. Pjesničko i pripovjedačko djelo Ahmeda Muradbegovića, u: Izabrane novele / Ahmed Muradbegović, Sarajevo: Sarajevo-Publishing

Kazaz, E., 1998.  Život s onu stranu stvari – hipermodernizam u poeziji Ahmeda Muradbegovića, u: Diwan br. 1, Gradačac: J.U. Javna biblioteka Alija Isaković

Milanja, C., 2000. Pjesništvo hrvatskog ekspresionizma, Zagreb: Matica hrvatska

Rizvić, M., 1998. Ahmed Muradbegović u stisku primarnih nagona i ekspresionističkog intenziteta, u: Bošnjačka književnost u književnoj kritici. Knj. 4, Novija književnost – proza, Sarajevo: Alef

Stojanović-Pantović, B., 2003. Morfologija ekspresionističke proze, Beograd: Artist

## Reference
Kategorija:Rođeni 1898.
Kategorija:Umrli 1972.
Kategorija:Bosanskohercegovački pisci
Kategorija:Biografije, Gradačac
Adolf, veliki vojvoda Luksemburga

**Adolf** (Adolf Wilhelm August Karl Friedrich; 24. april 1817 - 17. novembar 1905) je bio posljednji vojvoda Nassaua i prvi veliki vojvoda Luksemburga koji nije također bio kralj Holandije.

## Vladavina u Nassauu 
Bio je sin Vilima, vojvode Nassaua, i princeze Ludovike od Sasko-Hildburghausena. Naslijedio je oca kao vojvoda Nassaua u augustu 1839. Tokom Austrijsko-pruskog rata bio je na strani Austrije. Austrija je izgubila rat, a Adolf je izgubio svoje vojvodstvo - Pruska je anektirala Nassau 1866.

## Vladavina u Luksemburgu 
Godine 1890. umro je Vilim III i veliki vojvoda Luksemburga. Pošto nije imao sinova u Holandiji ga je naslijedio kćerka Vilhelmina, ali pravo na luksemburško prijestolje imali su samo muški članovi dinastije Nassau. Prema Dogovoru porodice Nassau iz 1783, u slučaju izumiranja jednog ogranka dinastije Nassau, drugi ogranak treba da naslijedi njegove posjede. Adolf je tako naslijedio Vilima III u Luksemburgu i postao prvi veliki vojvoda Luksemburga iz dinastije Nassau-Weilburg.

## Brak 
Dana 31. januara 1844. oženio je rusku veliku kneginju Elizabetu Mihajlovnu. Umrla je rađajući mrtvorođenu kćerku. Sedam godina kasnije Adolf je oženio princezu Adelajdu Mariju od Anhalt-Dessaua, s kojom je imao petero djece od kojih je samo dvoje doživjelo punoljetnost, a samo jedno ostavilo potomke.

Naslijedio ga je jedini preživjeli sin, Vilim IV.

## Reference 
## Vanjski linkovi 
* http://www.monarchie.lu/fr/histoire/souverains/adolphe/index.html

Kategorija:Velike vojvode Luksemburga
Kategorija:Nassau-Weilburgovci
Jimmy Page

**James Patrick** "**Jimmy**" **Page** (rođen 9. januara 1944) britanski je gitarist i muzički producent.

Bio je član rock benda The Yardbirds prije osnivanja engleskog rock benda Led Zeppelin. Godine 2003., magazin *Rolling Stone* mu je dao 3. mjesto među 100 gitarista svih vremena. Također je i ušao u Rock and Roll Hall of Fame dvaput - kao član The Yardbirdsa i kao član Led Zeppelina.

## Vanjski linkovi
*

Kategorija:Rođeni 1944.
Kategorija:Živi ljudi
Kategorija:Biografije, Heston 
Kategorija:Britanski rok-muzičari
Kategorija:Gitaristi
Anwar el-Sadat

**Muhammad Anwar el-Sadat** (25. decembar 1918. - Kairo, 6. oktobar 1981.), egipatski armijski oficir i predsjednik. Diplomirao je na Vojnoj akademiji u Kairu 1938. godine. Učestvuje u vojnom udaru kojim je zbačen kralj Faruk I, a tokom vojne vladavine obavlja niz dužnosti uključujući i mjesto potpredsjednika države od 1964. do 1966. i od 1969. do 1970. godine. Nakon smrti Gamal Abdel Nasera 1970., postao je predsjednik Egipta sve do atentata 1981.

U ratu sa Izraelom 1967. godine, Egipat je izgubio teritorije, te je po preuzimanju predsjedničke dužnosti Sadat ubrzano opremao egipatsku vojsku kako bi 1973. pokrenuo napad na Izrael.

Rizukujući pogoršanje odnosa s arapskim zemljama, Sadat je u drugoj polovini sedamdesetih približio Egipat Izraelu. Inicirao je seriju mirovnih pregovora sa Izraelom, što je rezultiralo Sporazumom iz Camp Davida. Zahvaljujući postignuću tog Sporazuma, Sadat je, zajedno s izraelskim premijerom Menachem Beginom, 1978. godine dobio Nobelovu nagradu za mir. Mir sa Izraelom bio je razlog oštrih osuda arapskog svijeta i Sadmove političke izolacije u tim zemljama. Pripremljen je atentat i 6. oktobra 1981. i izveden tokom vojne parade u Kairu. Ubili su ga egipatski vojnici.

Kategorija:Rođeni 1918.
Kategorija:Umrli 1981.
Kategorija:Egipatski političari
Kategorija:Egipatski predsjednici
Kategorija:Dobitnici Nobelove nagrade za mir
Kategorija:Izraelsko-arapski sukob
Kategorija:Biografije, Monufia (guvernorat)
Nogometne utakmice Bosna i Hercegovina – Indonezija

## Utakmice 
|}

## Reference 
## Vanjski linkovi 
* Bosna i Hercegovina–Indonezija na EU-Football.info
* Bosna i Hercegovina–Indonezija na National-Football-Teams.com

Indonezija
Bosna i Hercegovina
Nogometne utakmice Albanija – Bosna i Hercegovina

Prvu zvaničnu utakmicu Albanija i Bosna i Hercegovina odigrali su 30. novembra 1995. godine u Tirani. Ovo je ujedno bila i prva zvanična utakmica nogometne reprezentacije Bosne i Hercegovine nakon proglašavanja nezavisnosti Bosne i Hercegovine i otcjepljenja od Jugoslavije. Golovima Anestia Qendra i Enkeleid Dobija Albanija je bila uspješnija. Već narednu utakmicu Albanija i Bosna i Hercegovina odigrali su 24. aprila 1996. u Zenici. Utakmica je završila bez postignutih golova. U sklopu kvalifikacija za Evropsko prvenstvo 2012. Albanija i Bosna i Hercegovina odigrali su dvije utakmice. U Tirani, 8. oktobra 2010, golovima Vedada Ibiševića u 21. i Klodiana Dure u 45. minuti utakmice završena je prva kvalifikacijska utakmica pomenutih reprezentacija. U Zenici 7. juna 2011. Bosna i Hercegovina je golovima Harisa Medunjanina u 67. i Darka Maletića u 90. minuti utakmice bila uspješnija rezultatom 2–0. 28. marta 2017. u Elbasanu, u prijateljskoj utakmici Bosna i Hercegovina je bila uspješnija od domaćina rezultatom 2–1. Golove za Bosnu i Hercegovinu postigli su Edin Džeko u 7. minuti utakmice iz jedanaesterca i Senad Lulić u 42. minuti utakmice nakon asistencije debitanta za nacionalnu selekciju Kenana Kodre. Jedini gol za Albaniju postigao je Bekim Balaj u 68. minuti utakmice. Osim Kenana Kodre u ovoj utakmice za Bosnu i Hercegovinu debitovao je i Dario Đumić koji je odigrao cijelu utakmicu.

## Statistika 
## Utakmice 
|}

## Reference 
## Vanjski linkovi 
* Albanija–Bosna i Hercegovina na EU-Football.info
* Albanija–Bosna i Hercegovina na National-Football-Teams.com

Albanija
Bosna i Hercegovina
Zemljotres u Haitiju 2010.

**Potres na Haitiju 2010. godine** je bio potres jačine 7,0 Mw, koji se desio približno 16&nbsp;km od Port-au-Princea, Haiti u 16:53:09 po lokalnom vremenu (21:53:09 UTC) u utorak, 12. januara 2010. godine). Potres se desio na dubini od 10&nbsp;km. Geološki institut Sjedinjenih američkih Država zabilježio je seriju afteršokova, gdje je njih deset bilo jačine iznad 5,0,, uključujući i one jačine 5,9 i 5,5.

Većina znamenitosti Port-au-Princea je oštećena u potresu, uključujući Nacionalnu Predsjedničku palaču Haitija, zgradu Nacionalne skupštine, Katedrala u Port-au-Princu i najmanje jednu bolnicu. Ujedinjeni narodi su izvijestili da je sjedište Misije Ujedinjenih naroda za stabilizaciju u Haitiju, koje se nalazi u glavnom gradu, pretrpilo veliku štetu i da veliki broj osoblja UN-a još nije pronađen.

## Pozadina 
Haićanski ambasador u SAD-u Raymond Joseph nazvao je potres "katastrofom velikih razmjera". Associated Press ga je nazvao "najvećim potresom ikada zabilježenim na ovom području", iako je Potres u Jamajci 1692. godine imao jačinu 7,5 na skali momentne jačine.

## Reakcije 
;Kanada
Generalni guverner Kanade Michaëlle Jean, koja je rođena u Haitiju, je rekla, "Pratim sve, sa velikom pažnjom i brigom, nadolazeće izvještaje u vezi potresa koja je pogodio Haiti velikom silom, a koji se osjetio i u drugim dijelovima regiona."

Kanadski Premijer Stephen Harper savjetovao je "Dok službenici trenutno procjenjuju štetu i mogućnost da su povrijeđeni državljani Kanade, Kanada stoji na raspolaganju da pruži svu potrebnu pomoć narodu Haitija u narednim danima"

;SAD
Predsjednik SAD-a Barack Obama je rekao: "Moje misli i molitve idu za one koji su pogođeni ovim potresom. Mi pažljivo pratimo situaciju i mi stojimo na raspolaganju da pomognemo narodu Haitija."

## Također pogledajte 
* Potres na Jamajci 1692.

## Reference 
Kategorija:2010. u Haitiju
H
Kategorija:Historija Haitija
Kategorija:Zemljotresi u Haitiju
Kategorija:Cunamiji u 2010.
Delhi (višeznačna odrednica)

**Indija**:
* Delhi, grad u Indiji
* Delhi (teritorij glavnog grada), teritorijalna organizacijska jedinica u Indiji
* Old Delhi
**SAD**:
* Delhi, Iowa, Iowa
** Delhi Dam, brana u Iowi
* Delhi, Kalifornija, Kalifornija
* Delhi, Louisiana, Louisiana
* Delhi, New York, New York
* Delhi, Teksas, Teksas
* Delhi, Louisiana, grad
* Delhi, Minnesota, grad
* Delhi, Wisconsin, grad "duh"
* Delhi (selo), New York, sjedište okruga za Delaware County
** Delhi (grad), New York, u kojem je selo Delhi locirano
* Delhi Charter Township, Michigan, **charter township** ("ni grad, ni selo")
* Delhi Township, Minnesota
* Delhi Township, Hamilton County, Ohio, u susjedstvu Cincinnati-ja

**Kanada**
* Delhi, Ontario, ruralni grda u okrugu Norfolk

**Kina**
* Delhi, Qinghai, grad u provinciji Qinghai, Kina

## Također pogledajte 
* New Delhi
HTML-boje

**HTML-boje** 

Koriste se šifre i slova
*0 - 9 = obični brojevi
*10 - 15 = A - F 

## Primjer
Narandžasta boja ima vrijednost R=255, G=128 i B=0 tako da je **FF** (15·16 + 15 = 255), **80** (8·16 + 0 = 128) i **00**. Znači narandžasta boja se piše **#FF8000** u HTML-kodu. 

## HTML 
16 standardnih boja za HTML 4.01 sa heksadecimalnim brojem.

## X11-boje
Potpuna lista "X11-web boje" sa heksadecimalnim brojem. 
Za listu od CSS3 po alfabetskom rasporedu pogledajte: http://www.w3.org/TR/2001/WD-css3-color-20010305#x11-color.

|

|

|

|-
|}

## Također pogledajte
*HTML

## Reference
## Vanjski linkovi
* W3C - tabela sa HTML-boje 
* Sve 216 "web-safe" boje sa heksadecimal i RGB

Kategorija:HTML
Kategorija:Boje
Slovo

**Slovo** je svakodnevni naziv za simbol u nekom pismu, najčešće alfabetskom.
Slovo je, takođe, najmanja jedinica zapisa jezika, kojom se formiraju zapisi riječi. Skup slova 
kojima se formiraju zapisi riječi nekog jezika je po pravilu konačan, a u ljudskim, prirodnim, 
jezicima, sa izuzetkom nekih poput kineskog, ovaj broj iznosi 20 do 40 a redna uređenost kao i 
sam izgled slova (pismo) se razlikuju od jezika do jezika.
U nauci se preferira naziv grafem.
## Također pogledajte 
* Pravopis
* Tipografija
* Unicode

## Reference 
## Vanjski linkovi 
Kategorija:Pismo
Pandemija

**Pandemija** (od grčke riječi *pan* "svi" i *demos* "ljudi") označava širenje infekcijske bolesti u širokim geografskim regijama, kontinentalnih ili globalnih razmjera.

Neke od najvećih pandemija su bile Španska groznica iz 1918. i pandemija Nove gripe A (H1N1) iz 2009. Kroz historiju bilo je nekoliko pandemija bolesti kao što su boginje i tuberkuloza. Jedna od najsmrtonosnijih pandemija bila je Crna smrt koja je ubila između 75 i 200 miliona ljudi u 14. vijeku.

## Definicija 
Pojam *pandemija* je nastao iz starogrčke riječi *pan* "sve" i *demos* "narod", tako da se radi o događaju koji pogađa sve pripadnike naroda. Nasuprot epidemije pandemije nisu lokalno ograničene. Kod životinjskih bolesti koristi se pojam *Panzootija*. Čak i u slučaju pandemije, postoje i područja koja nisu zahvaćena od infekcijske bolesti: udaljena područja, neke planinske doline, ili usamljeni ljudi na ostrvima mogu biti pošteđeni od infekcija.

## Trenutne pandemije 
### HIV/SIDA 
HIV je nastao u Africi i proširio se u Sjedinjene Američke Države preko Haitija između 1966. i 1972. SIDA je trenutno pandemija u južnoj i istočnoj Africi.

### COVID-19 
Novi koronavirus prvi put je identifikovan u Wuhanu u Kini koji je uzrokovao akutne slučajeve disajne bolesti, koja je dana poznata kao Koronavirusna bolest 2019 (COVID-19). Preko 100 zemalja i teritorija je zahvaćena, sa velikim epidemijama u centralnoj Kini, Italiji, Južnoj Koreji i Iranu. Svjetska zdravstvena organizacija je proglasila bolest epidemijom 11. marta 2020.

## Također pogledajte 
* Epidemija
* Srednjovjekovna demografija

## Reference 
## Vanjski linkovi 
* WHO - Authoritative source of information about global health issues
* Past pandemics that ravaged Europe
* CDC: Influenza Pandemic Phases
* European Centre for Disease Prevention and Control - ECDC
* The American Journal of Bioethics' ethical issues in pandemics page 

Kategorija:Epidemiologija
Sirakuza (pokrajina)

**Pokrajina Sirakuza** (italijanski: *Provincia di Siracusa*, sicilijanski: *Pruvincia di Sarausa*) je jedna od devet pokrajina u italijanskoj regiji Siciliji. Glavni grad pokrajine je Sirakuza.

Pokrajina se nalazi na jugoistoku ostrva, u Jonskom moru. Na sjeveru i sjeverozapadu pokrajina graniči s pokrajinom Catanijom, a na jugozapadu s pokrajinom Ragusom. Ova pokrajina sastoji se od 21 općine.

Glavni grad Sirakuza s brojnim arheološkim nalazištima iz razdoblja grčke antike, nekropola Pantalice, kao i barokni gradovi Noto i Palazzolo Acreide nalaze se na popisu svjetske baštine.

Nakon potiskivanja sicilijanskih provincija, zamijenjena je u augustu 2015. **slobodnim općinskim konzorcijem Sirakuze** ().
lijevo|mini

## Reference 
## Vanjski linkovi 
*  Pokrajina Sirakuza
* http://demo.istat.it/bil2013/index04.html

Kategorija:Geografija Italije
Sorsk

**Sorsk** () jest grad u Hakasiji, u Rusiji. Nalazi se na prometnici koja vodi od Abakana, glavnog grada Hakasije, prema sjeverozapadu. Od Abakana je udaljen 145&nbsp;km. Leži na rijeci Sora, po kojoj je i dobio ime. Prema popisu iz 2008. godine, grad je brojao 12.965 stanovnika.

Sorsk je oko 6&nbsp;km udaljen od stanice Erbinskaja, koja se nalazi na željezničkoj pruzi Ačinsk - Abakan. Grad je osnovan 1940-ih kao naselje Dzeržinskij (prema poljskom boljševiku Feliksu Dzierżyńskom), a status grada i ime Sorsk ima od 1966.

Glavna privredna djelatnost Sorska je proizvodnja bakra i molibdena.

## Reference 
## Vanjski linkovi 
Kategorija:Gradovi u Rusiji
Kategorija:Hakasija
Karlo III

* **Karlo III**, kralj Francuske
* Karlo III, car Svetog Rimskog Carstva
* Karlo III, kralj Ugarske i Hrvatske i Napulja
* Karlo III., kralj Navarre
* Karlo III, kralj Španije
* Karlo III, princ Monaka
* Karlo III, grof Valoisa i car Latinskog Carstva
Sjekose

**Sjekose** su naseljeno mjesto u gradu Čapljini, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt grada Čapljine
Kalcificirajući tendinitis

**Kalcificirajući tendinitis** je poremećaj koji se očituje nakupljanjem kalcijevog hidroksiapatita u bilo kojoj tetivi mišića u tijelu. Najčešće se nakuplja u tetivama mišića rotatorne manšete, što uzrokuje bol i upalu.

Uzrok bolesti nije poznat. Za vrijeme odlaganja hidroksiapatita (formativna faza bolesti) bolesnik osjeća neznatne tegobe, uglavnom neugodnosti. Nakon formativne faze, slijedi razdoblje neaktivnosti. U fazi reapsorpcije kristala hidroksiapatita iz tetive, bolesnik osjeća bol koja smanjuje pokretljivost zgloba i koja se pojačava ako bolesnik leži na bolesnom ramenu.

U liječenju bolesti koriste se različiti postupci:
* smanjenje unosa kalcija prehranom - pokazalo se vrlo učinkovito kod nekih bolesnika
* povećanje unosa magnezija - male količine Mg mogu uzrokovati povećanje odlaganja Ca
* analgetici i nesteriodni protuupalni lijekovi - korisni su do određene granice
* fizikalna terapija - terapija ledom (krioterapija) i toplinom kako bi olakšali tegobe
* ultrazvuk - engl. *Extracorporeal shock wave therapy (ECSW)* na nepoznat način uklanja tegobe kod dijela bolesnika
* hirurgija - hirurško uklanjanje depozita
* pod lokalnom anestezijom naslage kalcija mogu se usitiniti iglom i onda aspirirati

Kategorija:Bolesti kostiju, zglobova i mekih tkiva
Kategorija:Upale
Thursday October Christian

mini|desno|Thursday October Christian
**Thursday October Christian** (oktobar 1790. u Pitcairnu - 21. april 1831.), prvo dijete rođeno na ostrvu Pitcairn, sin je vođe pobunjenika Fletcher Christiana iz Moorland Closea u Cumberlanda u Engleskoj i Tahićanke Maimiti.

Njegovim je rođenjem začeta nova nacija Pitkernaca, naroda koji živi na ostrvu Pitcairn. Thursday je opisan kao osoba atletske građe odjeven u vestu bez rukava, sa pantalonama do koljena i šeširom okićenim pijetlovim perjem, tamne boje kože i kosom koja mu je padala do ramena.

U svojoj šesnaestoj godini (1805.) oženio se za Terauru, pratilju britanskog pomorca Neda Younga, koja se oko 1775. rodila na Tahitima u selu Raatiran, sa kojom je imao šestero djece: Joseph John Christian (rođen 1806), Charles Christian (rođen 1808.), Mary Christian (rođena 1810.), Polly Christian (1814.), Peggy Christian (1815.) i Thursday October Christian (1820.).

Zajedno sa brojnim Pitkerncima Thursday 1831, odlazi na Tahite, ali nema imuniteta na bolesti koje su se pojavile na tim otocima pa umire 21. aprila. Thursday je bio vjerovatno najpoštovanija i najstarija osoba u prvoj generaciji Pitkernaca. Jedanaest drugih Pitkernaca također umire od zaraze, pa ostali napuštaju Tahite 14. augusta 1831. i vraćaju se na Pitcairn.
## Reference 
## Vanjski linkovi 
Kategorija:Pitcairn
Mercedes-Benz O 317

desno|258x258px|mini|Autobus "Mercedes-Benz O 317"

***Mercedes-Benz O 317*** je visokopodni gradski i prigradski autobus njemačkog proizvođača "Mercedes-Benz" koji se proizvodio od 1958. do 1977. godine. Zamijenio ga je autobus serije O 305. "O 317" je bio jedini autobus "Mercedes-Benza" koji je imao motor smješten u prednjem djelu autobusa, između prve i druge osovine. Bio je dostupan u tri verzije:
* Standardni 12 m, 2 ili 3 vrata
* Skraćeni 11,3m, 2 vrata
* zglobni, 3 ili 4 vrata

Za potrebe tržišta bivše SFRJ, model "O 317" je od 1969. do 1981. godine po licenci "Mercedes-Benza" proizvodila tvornica "FAS 11. oktomvri" Skoplje, Makedonija.
## Reference 
## Vanjski linkovi 
* http://www.mercedes-benz.de/omnibus/


Kategorija:Cestovna vozila
Golub ćukan

**Golub ćukan**  (lat *Pteromylaeus bovinus*) riba je iz reda pravih raža (lat. Rajiformes), porodice morskih golubova (lat. Myliobatidae). Naraste do 250 cm duljine i 83 kg težine. Tijelo mu je spljošteno kao i kod svih goluba, s izduljenim bočnim perajama, kao krilima koje završavaju oštro. Ima izduljenu njušku, ravnu, koja podsječa na pačji kljun, u ustima ima 7 redova ravnih zuba . Svijetlo smeđe je boje, sa desetak sivo-plavih pruga po leđima. Živi na dubinama do 150 m u tropskim i toplijim morima, a hrani se pridnenim školjkašima i rakovima. Živi većino sam, a ponekad i  manjim grupama. rep mu je dugačak i oblika biča. Uz sam početak repa, u kožnoj ovojnici se nalazi velika i dobro razvijena bodlja. Bodlja je od vazodentina, tvrdog, kosti sličnog materijala. Duž bodlje prostire se ventrolateralna
žlijezdana udubina u kojioj se nalazi otrovno žljezdano tkivo, iz kojeg se otrov ispušta u bodlju. 
Pošto voli toplija mora, u Jadranu nije čest, najčešće se uhvati na južnom dijelu. Cijenjen je u prehrani.

## Rasprostranjenost 
Golub ćukan je riba koja prebiva po cijelom istočnom dijelu Atlantika, od Portugala do Angole, a također i oko juga Afrike, te u Indijskom okeanu oko Mozambika
## Vanjski linkovi 
*Golub ćukan
*Otrovne ražolike ribe

Kategorija:Jadranske ribe
Kategorija:Morski golubovi
Karel Čapek

mini|desno|Karel Čapek
**Karel Čapek** (rođen 9. januara 1890. u Malim Svatoňovicama u sjevernoj Češkoj, umro 25. decembra 1938. u Pragu. Školovao se u Brnu, Pragu, Berlinu i Parizu. Bio je doktor filozofije, novinar i pisac. Najznačajniji je prozaik između dva svjetska rata i najpoznatiji češki pisac izvan granica Češke. Prve književne radove pisao je i objavljivao zajedno s bratom Josefom. Samostalno je pisao priče, romane, drame, putopise, eseje, kozerije i feljtone. Svjetsku slavu postigao je dramom R. U. R. (Rossum´s Universal robots, 1920.) kojom je uveo riječ robot  i započeo niz utopističkih djela posvećenih problemu opasnosti od naglog razvitka tehničke civilizacije: *Tvornica Apsolutnoga*, *Krakatit* i *Rat sa daždevnjacima*. Tim djelima nametnuo se kao tvorac moderne naučno-fantastične književnosti.

Uoči hitlerovske invazije upozoravao je na opasnost koja svijetu prijeti od nacizma, opravdavajući obrambeni rat.

Bajke je počeo pisati za vrijeme Prvoga svjetskog rata, crpeći građu za njih iz narodnih predanja svoga rodnog kraja.

Napisao je jedanaest priča kojima se svrstao u osnivače moderne bajke. Poštarska bajka je jedna od poznatijih bajki iz njegovog opusa. Za djecu je još napisao i knjigu *Dašenjka* ili *Život šteneta*.

## Radovi 
### Rana naučna fantastika 
* 1920 - R. U. R. (Rossum´s Universal Robots)
* 1922 - Slučaj Makropulos (Věc Makropulos)
* 1922 - Fabrika apsolutnog (Továrna na absolutno)
* 1922 - Krakatit (Krakatit)
* 1936 - Rat sa daždevnjacima (Válka s Mloky)

### Antifašističke drame od 1930ih 
* 1937 - Bijela bolest (Bílá nemoc)
* 1938 - Majka (Matka)

### Neki drugi radovi 
* Priče iz jednog džepa i Priče iz drugog džepa (Povídky z jedné a z druhé kapsy) - kratke detektivske priče
* Kako nastaje - satiričke pripovjetke o teatru, novinama i filmu.
* Vrtlarova godina (Zahradníkův rok, 1929)
* Iz života insekata (Ze života hmyzu), satira, u kojoj insekti predstavljaju različite ljudske osobine
* Apokrifne priče (Kniha apokryfů), kratke priče o različitim historijskim ili književnim ličnostima, kao što su Hamlet, Don Žuan, Aristotel, Aleksanadar Makedonski
* Devet Bajki (Devatero Pohádek a ještě jedna od Josefa Čapka jako přívažek, 1932 )
* Dašenjka ili život šteneta (Dášeňka čili Život štěněte, 1933)

## Reference 
Kategorija:Češki pisci
Kategorija:Češki pisci naučne fantastike
Vremenska geografija

**Vremenska geografija** ili **vremensko-prostorna geografija** vuče svoje korijene iz rada švedskog geografa Torstena Hägerstranda koji je isticao vremenski faktor u prostornim ljudskim djelatnostima. *Vremensko-prostorni put*, kojeg je osmislio Hägerstrand, pokazuje kretanje pojedinca u prostorno-vremenskoj sredini s ograničenjima koje na pojedinca ostavljaju ta dva faktora. Tri kategorije ograničenja koja je identificirao Hägerstrand jesu:
#**Autoritet** - ograničenje pristupa određenim mjestima ili domenama koje pojedincima postavljaju vlasnici ili vlast.
#**Sposobnost** - ograničenja u kretanju pojedinaca temeljena na njihovoj prirodi. Na primjer: kretanje je ograničeno biološkim faktorima poput nagona za hranom, pićem i spavanjem.
#**Sprega** - ograničenje pojedinca koje ga veže za lokaciju dok se nalazi u interakciji s drugim pojedincima radi ispunjavanja nekog zadatka.

Metode pripisane vremenskoj geografiji našle su se pod kritikom brojnih postmodernističkih i feminističkih geografa

## Također pogledajte 
* Prostorvrijeme

Kategorija:Historijska geografija
Kategorija:Vizualizacija (grafika)
Kategorija:Prostor i vrijeme
Kategorija:Tehnička geografija
3D printanje

mini|desno|300px|3D printer: mašina za brzu izradu prototipova selektivnim laserskim sinterovanjem
**Trodimenzionalno printanje** () jeste način brze izrade prototipa kojim se uređajima zasnovanima na patentiranoj 3D tehnologiji *Massachusetts Institute of Technology* (MIT) „ispisuju”, tj. direktno iz 3D CAD programa izrađuju fizički predmeti u prostoru.

Trodimenzionalni ispis, a naročito ispis u boji daje inženjerima razvoja i dizajnerima mogućnost jasnog uvida u tok postupka dizajniranja, mogućnost isticanja raznih parametara, mogućnost lakog i ranog uočavanja mogućih grešaka i njihovog brzog i efikasnog ispravljanja.
 
Koristeći se ovim mogućnostima 3D-printera znatno se skraćuje vrijeme izrade i povećava razina kvaliteta modela i prototipa.

Područja primjene 3D-printera su: arhitektura, dizajn, informatika, edukacija, mašinogradnja, aeronautika, metalurgija, modelarstvo, medicina, bio-modeliranje, geo-info sistemi, molekularna hemija i dr.

## Način rada 
3D-pisači su mini sistemi s numeričkim upravljanjem (NC) u tri ose (*x*, *y* i *z*). Sistemski softver najprije konvertira 3D CAD nacrt u u poprečne presjeke, odnosno tanke slojeve debljine 0,089–0,203&nbsp;mm, što se bira ovisno o tačnosti koja se želi postići.

Nakon toga se predmet (model) izrađuje na taj način da se u radnom prostoru u programiranim tankim slojevima nanosi specijalni prah i učvršćuje vezivnim sredstvom koje se nanosi na prah („ispisuje”) standardnim komponentama HP-ovog pisača počevši s najdonjim slojem. Takav „ispis” može biti monohromatski ili u boji. Odabirom vrste praha i punjenjem modela različitim komponentama (učvršćivačima) korisnici mogu kreirati predmete različitih svojstava ovisno o tehničkim zahtjevima koje model treba zadovoljiti (čvrstoća, elastičnost, temperaturna izdržljivost, i sl.)

Softver prihvaća 3D-datoteke kreirane u formatima .STL, .VRML, .PLY .

## Također pogledati 
* NovoGen
* Četvrta industrijska revolucija

## Reference 
## Vanjski linkovi
Tekstovi o 3d printanju, na engleskom jeziku
* Business Week: Printing in 3D Gets Practical
* Something Completely Different - 3D Printing
* Times Online article - Microtrends: 3D Printing 
* Technical Articles on 3D printing 
* 3D printer reshapes world of copying 
* 3D Printing for the Masses 
* 'Gadget printer' promises industrial revolution *New Scientist* 

Kategorija:Računarska grafika
Kategorija:Tehnologije u nastajanju
Kategorija:Industrija
Kategorija:Proizvodnja
Razum

mini|Goya: «El sueño de la razón produce monstruos», n.º 43 u *Los Caprichos* (1799).

**Razum** je sposobnost razboritog (logičkog, kritičkog) rasuđivanja. 
U historiji filozofije odnos između razuma i uma  određivao se različito. Kantu je razum uža spoznajna moć, a um šira i viša, koja u sebi pored osjetilnosti obuhvata i razum i stvaranje ideja.
## Etimologija
Razum dolazi od latinskog " *ratio* ", pojama koji je u tadašnjem društvenom govoru imao značenje *izračuna* ili* odnosa*. Ciceron je pojam iskoristio da bi preveo višeznačnu grčku riječ logos.
U srednjovjekovnoj skolastici pojam *ratio* se koristio da bi se preveo grčki pojam *dianoia*, odnosno onog što se razlikuje od *nous-a*, pojma koji je preveden na latinski kao intellectus.

## Također pogledajte 
* Savjest
* Deizam
* Empirizam
* Epistemologija
* Fantastika
* Znanje
* Jezik
* Logika
* Um
* Istina

## Reference 
## Vanjski linkovi 
* http://dx.doi.org/10.1080/096725500750039282
* http://philpapers.org/browse/reasoning
* http://harmonist.us/2009/05/on-faith-and-reason/ 
* http://www.nytimes.com/2011/06/15/arts/people-argue-just-to-win-scholars-assert.html?pagewanted=all

Kategorija:Psihologija
Kategorija:Izvori znanja
Kategorija:Racionalizam
Kategorija:Ontologija
Navodnjavanje

mini|250px|Navodnjavanje
**Navodnjavanje** je naziv za hidrotehničku mjeru poboljšavanja fizičkih osobina tla dodavanjem vode da bi se postigla optimalna vlaga za vrijeme vegetacije i time postigao optimalan urod. Navodnjavanje može trajati jedim dijelom vegetacije ili tokom cijelog vegetacijskog perioda. Voda se koristi iz raznih vodenih tokova, umjetnih jezera, izvora, podzemlja ili iz pročišćenih otpadnih voda. Po načinu pretvaranja toka vode u kapilarnu vodu u tlu postoje tri metode: površinsko, podzemno, i kišenje (orošavanje).

## Obim 
U 2000. godini ukupna plodna zemlja iznosila je 2.788.000&nbsp;km2 (689 miliona hektara) i bila je opremljena infrastrukturom za navodnjavanje širom svijeta. Oko 68% ove oblasti je u Aziji, 17% u Americi, 9% u Evropi, 5% u Africi i 1% u Okeaniji. Najveća susjedna područja visoke gustine navodnjavanja nalaze se u sjevernoj i istočnoj Indiji i Pakistanu duž rijeka Gang i Ind; u basenima Hai He, Žuta rijeka i Yangtze u Kini; duž rijeke Nil u Egiptu i Sudanu; i u slivu rijeke Mississippi-Missouri, južne velike ravnice i u dijelovima Kalifornije u Sjedinjenim Državama. Manje površine za navodnjavanje rasprostranjene su po gotovo svim naseljenim dijelovima svijeta.

Do 2012. godine površina navodnjavanog zemljišta se povećala na procijenjenih ukupno 3,242,917&nbsp;km2 (801 milion hektara), što je skoro veličina Indije. Navodnjavanje 20% poljoprivrednog zemljišta čini proizvodnju 40% proizvodnje hrane.

### Globalni pregled 
Obim navodnjavanja se dramatično povećao tokom 20. vijeka. 1800. godine navodnjavano je 8 miliona hektara u svijetu, 1950. godine 94 miliona hektara, a 1990. godine 235 miliona hektara. Do 1990. godine, 30% svjetske proizvodnje hrane dolazilo je od navodnjavanog zemljišta. Tehnike navodnjavanja širom svijeta uključuju kanale koji preusmjeravaju površinske vode, crpljenje podzemnih voda i preusmjeravanje vode sa brana. Nacionalne vlade vode većinu šema navodnjavanja unutar svojih granica, ali privatni investitori[9] i druge nacije, posebno Sjedinjene Države, Kina, i evropske zemlje poput Ujedinjenog Kraljevstva, također finansiraju i organizuju navodnjavanje unutar drugih nacija.

Navodnjavanje omogućava proizvodnju više usjeva, posebno robnih na područjima koja ih inače ne bi mogla izdržavati. Zemlje su često ulagale u navodnjavanje kako bi povećale proizvodnju pšenice, riže ili pamuka, često sa sveobuhvatnim ciljem povećanja samodovoljnosti.

## Također pogledajte 
* Akvadukt

## Izvori 
## Dodatna literatura
* 
* 
* 
* 
* 
* 
* 
* 
* 
* 
* 
* 

## Vanjski linkovi 
* Royal Engineers Museum 
* International Commission on Irrigation and Drainage (ICID)
* Irrigation 
* AQUASTAT
* https://web.archive.org/web/20100125225623/http://www.tceq.state.tx.us/compliance/compliance_support/regulatory/irrigation/forms_li/li_program.html
* Guide to Irrigation

Kategorija:Poljoprivreda
Demografija Bruneja

Demografske karakteristike Bruneja uključuju gustinu naseljenosti, etničku pripadnost, nivo obrazovanja, zdravlje stanovništva, ekonomski status, vjersku pripadnost i druge aspekte stanovništva. Poput susjednih zemalja, Brunej je zemlja s malajskom većinom. Mnoge kulturne i jezičke razlike čine brunejske Malajce različitim od veće malajske populacije u obližnjoj Maleziji i Indoneziji, iako su etnički povezani i dijele muslimansku religiju.

**Etničke grupe Bruneja**, 398,000 (UN Country Population; 2008) 
*Bajau, zapadnoobalni	11,000
*Bazaar Malajci	1,100
*Belait, Kiput	1,000
*Bisaya, južni Bisaya	1,100
*Britanci	6,700
*Brunejski Malajci	158,000
*Dajaci, Maanyak, Ma'anyan	3,700
*Dusun, Kadazan	28,000
*Filipinci	31,000
*Gurkha	1,500
*Hakka	5,800
*Iban	22,000
*Indopakistanci	4,800
*Kantonski Kinezi	6,500
*Kayan, Busang	1,900
*Korejci	600
*Lundayeh, Lun Bawang	500
*Malajci	17,000
*Mandarinski Kinezi	21,000
*Melanau, Muka	300
*Min Bei Kinezi	8,800
*Min Dong Kinezi	7,200
*Min Nan Kinezi	13,000
*Punan-Nibong	60
*Singalezi	1,100
*Tutong, Bisayan	20,000
*Tutung	17,000

## Reference 
## Vanjski linkovi
Utakmice nogometne reprezentacije Slovenije

## Statistika 
## Vanjski linkovi
* Utakmice slovenske nogometne reprezentacije na službenoj stranici FIFA  

.
BackTrack

**BackTrack** je Linux distribucija bazirana na Ubuntu operativnom sistemu. Namijenjena je radu u oblasti IT sigurnosti prvenstveno za penetracijska testiranja, digitalnu forenziku i istragu. Koristi KDE i GNOME interfejs i posjeduje mnoštvo sigurnosnih i forenzičkih alata, a kolekciju alata moguće je jednostavno ažurirati i proširivati preuzimanjem iz online repozitorija.

BackTrack je nastao spajanjem Auditor Security Linuxa sa with WHAX (nekadašnji Whoppix).

Verzija BackTrack 5 R3 dostupna je od 13. augusta 2012. godine.

BackTrack 4 je moguće instalirati i koristiti kao primarni operativni sistem, ili ga pokretati sa LiveDVD-ja ili USB drive-a.

Izuzetno je popularan među profesionalnim penetracijskim testerima, vladinim agencijama kao i entuzijastima na polju informatičke sigurnosti, kao i hakerima koji obično pokušavaju ući u određene informatičke sisteme, posebno WiFi uređaje.

## Također pogledajte 
*Digitalna forenzika

## Reference 
## Vanjski linkovi 
* BackTrack-Linux.org

Kategorija:Računarstvo
Kategorija:Informatika
Kategorija:Softver
Helix

**Helix** je komercijalna Linux distribucija bazirana na Ubuntuu odnosno Debianu namijenjena radu u oblasti IT sigurnosti, prvenstveno za digitalnu forenziku. Koristi GNOME sučelje i posjeduje mnoštvo forenzičkih alata.

Aktuelna verzija Helix 3 dostupna je u tri varijante i to: Helix 3 Pro, Helix 3 Live Response i Helix 3 Enterprise.

Helix 3 Pro je najnoviji član Helix 3 porodice proizvoda, pokreće se sa LiveCD-a i služi za klasičnu forenzičku istragu i analizu.

Helix 3 Live Response namijenjen je prikupljanju podataka koji se nalaze u memoriji i pokreće se sa USB drivea.

Helix 3 Enterprise namijenjen je mrežnom okruženju gdje je potrebno preventivno djelovati ali i vršiti analizu rizičnih ponašanja, kršenja pravila i hakerskih napada.

Prethodna verzija Helix distribucije bila je besplatna što je uticalo na široku rasprostranjenost ove distribucije.

## Također pogledajte 
*Digitalna forenzika

## Reference 
## Vanjski linkovi 
* e-fense

Kategorija:Informatika
Kategorija:Softver
Kategorija:Linux distribucije